जानकारी के अनुसार बमीठा थाना क्षेत्र के अंतर्गत ग्राम बरेठी में 40 वर्षीय महिला भंति बाई पत्नी अपने खेत पर बने घर में अकेली मिट्टी छपाई का काम कर रही थी। उसका पति गांव में ही था जबकि बेटा पिपरमेंट की फसल बेचने के लिए कहीं और गया था। दोपहर करीब 4:00 बजे जब महिला अपने खेत वाले घर में काम कर रही थी तभी अज्ञात आरोपी मौके पर पहुंचे और फावड़ा मारकर उसे मौत के घाट उतार दिया। हत्या की इस वारदात के दौरान उसके घर के सामने एक मोटरसाईकिल खड़ी हुई थी। खेत के बगल से गुजरे दो लोगों ने जब हालात संदिग्ध देखे तो महिला के घर में पहुंच गए।